OpenLLM-France/wikimedia huggingface dataset:
# Església Vella de Santa Gertrudis

L'Església Vella de Santa Gertrudis (en letó: Vecā Svētās Ģertrūdes evaņģēliski luteriskā baznīca) és una església luterana a la ciutat de Riga, capital de Letònia, està situada al carrer Ģertrūdes, 6. És una església parroquial de l'Església Evangèlica Luterana de Letònia. Té una llarga associació amb la comunitat ètnica alemanya de Riga, i el culte a la congregació es realitza en alemany.

## Situació

L'església està situada en un barri de Riga, històricament fora dels murs principals de la ciutat i, per tant, sense protecció en temps de guerra o de setge.

## Història

Set esglésies dedicades a santa Gertrudis han estat situades en el mateix lloc o en un de proper a l'actual. La primera edificació, amb data de la construcció desconeguda, però amb notícies de la seva existència el 1418 va ser edificada en pedra, i posteriorment demolida.
Entre 1589 a 1591 va ser reconstruïda. Destruïda novament el 1605 per l'exèrcit suec assetjant Riga en aquest any. L'església reconstruïda no va patir danys durant el setge rus de Riga de 1656, encara que les seves campanes i orgues van ser robats i portats a Rússia. El 1700 l'església va ser destruïda novament, com a part dels combats de la Gran Guerra del Nord. De 1743 a 1744 es va reconstruir l'església, en fusta. Entre 1753 al 1754 l'església va ser reconstruïda novament, per tal d'ampliar-la, i va ser moblada novament amb campanes i un orgue. Una més gran expansió va portar a una reconstrucció entre els anys 1778-1779, i un canvi d'ubicació novament al lloc exacte de l'església de pedra original. Es va fer amb intenció per construir en pedra, però va ser rebutjat per l'ajuntament -les estructures de pedra només es permetien a l'interior de les muralles de la ciutat-, així que una altra església de fusta va ser construïda. Aquest edifici va ser destruït durant la invasió francesa de 1812. L'església fou reconstruïda novament entre 1814 i 1817. Finalment el 1866-1869 la present església de pedra i maó va ser construïda per reemplaçar l'edifici de fusta.

## Referències

* ↑ Banga, Vita; Levina, Marina. Rīgas dievnami: Arhitektūra un māksla. Riga's Churches: Architecture and Art (en letó). Riga: Zinātne, Apgads Mantojums, 2007. ISBN 978-9984-823-00-3.
* ↑ "Guide to St Gertrude's Church", privately published by the church.
* ↑ Consagrada el 1869; por exemple, referències.

## Enllaços externs

* Església Vella de Santa Gertrudis - Lloc web oficial
# Oireachtas

Oireachtas és el nom en gaèlic irlandès (encara que també es fa servir en anglès) del "Parlament Nacional" de la República d'Irlanda. Està compost pel President d'Irlanda i les dues cambres: Dáil Éireann (cambra baixa) i Seanad Éireann (Senat).
És un cas de bicameralisme asimètric, ja que la Dáil té més atribucions que el Senat. La seu d'ambdues cambres es troba a un edifici anomenat Leinster House, en el centre de Dublín.

## Vegeu també

* Dáil Éireann

## Notes

* ↑  PBP-S (3)  Partit Verd (1)  100% Redress (1)  Independents (3)
* ↑  Irlanda Independent (4)  Aontú (2)  Independents (1)

## Enllaços externs

* Tithe an Oireachtais - Houses of the Oireachtas
# Quint Curci (acusador)

Quint Curci (llatí: Quintus Curtius) va ser un jove romà del segle i aC. Formava part de la gens Cúrcia, una antiga gens romana d'origen patrici.
L'any 54 aC va acusar Gai Memmi Gemel, candidat al consolat, d'ambitus. Gemel va ser destituït.
Podria ser un dels Triumviri coloniae deducendae, encarregats de la fundació d'alguna colònia juntament amb Marc Silà i Gneu Domici.

## Referències

* ↑ [https://quod.lib.umich.edu/m/moa/acl3129.0001.001/921?page=root;rgn=full+text;size=100;view=image;q1=CurtiaSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 906. ]
# Llac Chungará

El llac Chungará és un llac situat a la Província de Parinacota, Regió d'Arica i Parinacota, a l'extrem nord de Xile.

## Nom

El nom Chungará o Chungara deriva de la llengua aimara i té diversos significats diferents: Chunka, un tipus de mata o molsa més el sufix ra que significa "cobert per"; però aquest significat sembla haver caigut en desús. Un segon significat és Chunkha "barba" que juntament amb el sufix significa "barba" i fa referència al mite d'un home amb barba que va arribar a la zona i va destruir una comunitat amb foc.

## Descripció

És un dels més alts del món amb una altitud de 4570 metres sobre el nivell del mar.La mida del llac és relativament modesta, la seva superfície és de només 21,5q. Km, i la profunditat màxima és de 33 metres. El llac està envoltat de cims nevats de muntanya per tots els costats.
Durant diversos anys, aquesta zona tranquil·la ha estat la llar de moltes espècies d’ocells rars. Aquí podeu veure les rares espècies d’ocells que estan a punt de desaparèixer, així com els flamencs rosats.En total, més de 130 espècies d’ocells i animals viuen al territori adjacent al llac. La flora d'aquesta zona també conté moltes espècies vegetals rares.

## Referències

* ↑ Melcher, Gerardo. El norte de Chile: su gente, desiertos y volcanes (en castellà). Editorial Universitaria, 2004, p. 110. ISBN 978-956-11-1708-2.
* ↑ Mamani M., Manuel «Antecedentes Míticos Y Ecológicos Del Significado Del Vocablo Chungara». Chungara: Revista de Antropología Chilena, 26, 1, 1994, pàg. 117–124. ISSN: 0716-1182.
* ↑ Focacci A., Guillermo; Chacón C., Sergio «Excavaciones Arqueologicas En Los Faldeos Del Morro De Arica Sitios Morro 1/6 Y 2/2». Chungara: Revista de Antropología Chilena, 22, 1989, pàg. 15–62. ISSN: 0716-1182.
* ↑ Dyson, Steph. Moon Chile: With Rapa Nui (Easter Island) (en anglès). Avalon Publishing, 2020-07-14, p. 268. ISBN 978-1-64049-276-9.
* ↑ Araya, Braulio. Guía de campo de las aves de Chile (en castellà). Editorial Universitaria, 2005, p. 110. ISBN 978-956-11-1764-8.
# Carlos Bonet

Carlos Bonet (2 d'octubre de 1977) és un exfutbolista paraguaià.

## Selecció del Paraguai

Va formar part de l'equip paraguaià a la Copa del Món de 2002.

## Referències

* ↑ Carlos Bonet a National-Football-Teams.com (anglès)
* ↑ «Paraguay's World Cup squad 2010». planetworldcup.com. [Consulta: 16 desembre 2017].
# Lliga burkinesa de futbol

La lliga burkinesa de futbol és la màxima competició futbolística de Burkina Faso. És organitzada per la Fédération Burkinabé de Foot-Ball. Es disputa des de 1961.

## Equips participants el 2021–22

* AS Koupéla (Koupéla)
* AS Douanes (Ouagadougou)
* ASEC Koudougou (Koudougou)
* ASFA Yennenga (Ouagadougou)
* ASF Bobo (Bobo-Dioulasso)
* AS SONABEL (Ouagadougou)
* Étoile Filante (Ouagadougou)
* Kiko FC (Bobo-Dioulasso)
* Majestic (Pô)
* RC Bobo (Bobo-Dioulasso)
* RC Kadiogo (Kadiogo)
* Royal FC (Bobo-Dioulasso)
* Salitas FC (Ouagadougou)
* Vitesse FC (Bobo-Dioulasso)
* US Forces Armées (Ouagadougou)

## Historial

Font:
* 1961: ASF Bobo (1)
* 1962: Étoile Filante Ouagadougou (1)
* 1963: USFR Abidjan-Niger (1)
* 1964: USFR Abidjan-Niger (2)
* 1965: Étoile Filante Ouagadougou (2)
* 1966: ASF Bobo (2)
* 1967: US Ouagadougou (1)
* 1968: USFR Abidjan-Niger (3)
* 1969: ASFAN (1)
* 1970: ASFAN (2)
* 1971: ASFAN (3)
* 1972: RC Bobo (1)
* 1973: Jeanne d'Arc (1)
* 1974: Silures (1)
* 1975: Silures (2)
* 1976: Silures (3)
* 1977: Silures (4)
* 1978: Silures (5)
* 1979: Silures (6)
* 1980: Silures (7)
* 1983: US Ouagadougou (2)
* 1984: ASFAN (4)
* 1985: Étoile Filante Ouagadougou (3)
* 1986: Étoile Filante Ouagadougou (4)
* 1987: USFAN (5)
* 1988: Étoile Filante Ouagadougou (5)
* 1989: ASFA Yennenga (2)
* 1990: Étoile Filante Ouagadougou (6)
* 1991: Étoile Filante Ouagadougou (7)
* 1992: Étoile Filante Ouagadougou (8)
* 1993: Étoile Filante Ouagadougou (9)
* 1994: Étoile Filante Ouagadougou (10)
* 1995: ASFA Yennenga (3)
* 1996: RC Bobo (1)
* 1997: RC Bobo (2)
* 1998: USFAN (6)
* 1999: ASFA Yennenga (4)
* 2000: USFAN (7)
* 2001: Étoile Filante Ouagadougou (11)
* 2002: ASFA Yennenga (5)
* 2003: ASFA Yennenga (6)
* 2004: ASFA Yennenga (7)
* 2005: RC Kadiogo (1)
* 2006: ASFA Yennenga (8)
* 2007: Commune FC (1)
* 2008: Étoile Filante Ouagadougou (12)
* 2009: ASFA Yennenga (9)
* 2010: ASFA Yennenga (10)
* 2011: ASFA Yennenga (11)
* 2012: ASFA Yennenga (12)
* 2013: ASFA Yennenga (13)
* 2014: Étoile Filante Ouagadougou (13)
* 2015: RC Bobo (4)
* 2016: RC Kadiogo (2)
* 2017: RC Kadiogo (3)
* 2018: ASF Bobo (3)
* 2019: Rahimo FC (1)
* 2020: Cancel·lat per la COVID-19
* 2021: AS SONABEL (1)
* 2022: RC Kadiogo (4)
* 2023: AS Douanes (1)
* 2024: AS Douanes (2)

## Referències

* ↑ «Burkina Faso – List of Champions». RSSSF, 2010.
# Gynaephora

Gynaephora és un gènere de lepidòpters ditrisis de la família dels erèbids (Erebidae), subfamília Lymantriinae

## Distribució

Es troben principalment a la regió àrtica i subàrtica i són coneguts pel seu inusual llarg període de desenvolupament de les larves.
El cicle de vida de Gynaephora groenlandica es creia que era de14 anys, però els estudis posteriors el van reduir a 7, una taxa de desenvolupament lent que és extremadament rar en els lepidòpters. Les erugues tenen cinc estadis, on cada instar dura un any.

## Referències

* ↑ Morewood, W. Dean & Richard A. Ring «Revision of the life history of the High Arctic moth Gynaephora groenlandica (Wocke) (Lepidoptera: Lymantriidae)». Can. J. Zool., 76, 7, 1998, pàg. 1371–1381. DOI: 10.1139/cjz-76-7-1371.

## Enllaços externs

* Funetː Gynaephora Arxivat 2016-03-11 a Wayback Machine. (en)
* Natural History Museumː Gynaephora Arxivat 2011-06-08 a Wayback Machine.
* Natural History Museumː Gynaephora
* http://www.arcticCaterpillars.org Arxivat 2016-03-03 a Wayback Machine.
# Nelson Cuevas

Nelson Cuevas (10 de gener de 1980) és un exfutbolista paraguaià.

## Selecció del Paraguai

Va formar part de l'equip paraguaià a la Copa del Món de 2002 i 2006.

## Referències

* ↑ Perfil a 11v11.com
* ↑ «Paraguay's World Cup squad 2006». planetworldcup.com. [Consulta: 16 desembre 2017].
# Eulalio García Pereda

Eulalio García Pereda (Casillas, Villarcayo de Merindad de Castilla la Vieja, 11 de maig de 1951) és un ciclista espanyol, ja retirat, que fou professional entre 1976 i 1985. Els seus principals èxits esportius els aconseguí a la Volta a Espanya, on va guanyar una etapa el 1980, i al Campionat d'Espanya de ciclisme en ruta de 1981.

## Palmarès

* 1975
** 1r a la Volta a Navarra
* 1976
** Vencedor d'una etapa de la Volta a Cantàbria
* 1977
** Vencedor de 2 etapes de la Volta a La Rioja
** Vencedor d'una etapa dels 3 Dies de Leganés
** Vencedor d'una etapa a l'Étoile des Espoirs
* 1978
** 1r a la Challenge Costa de Azahar i vencedor de 3 etapes
** Vencedor de 2 etapes de la Volta a Cantàbria
** Vencedor de 2 etapes dels 3 Dies de Leganés
** Vencedor de 2 etapes de la Volta a La Rioja
** Vencedor d'una etapa del G.P. Navarra
* 1979
** 1r a la Volta a La Rioja i vencedor de 2 etapes
* 1980
** 1r a la Volta a Cantàbria i vencedor d'una etapa
** Vencedor d'una etapa de la Volta a Espanya
** Vencedor d'una etapa de la Volta a La Rioja
** Vencedor de 2 etapes de la Challenge Costa de Azahar
* 1981
** Campió d'Espanya de ciclisme en ruta
** 1r al Gran Premi de Navarra
** Vencedor d'una etapa de la Volta a Burgos
* 1982
** Vencedor de 2 etapes de la Vuelta a Castilla
* 1983
** Vencedor d'una etapa de la Volta a La Rioja

### Resultats a la Volta a Espanya

* 1977. 19è de la classificació general
* 1978. 4t de la classificació general
* 1979. 32è de la classificació general
* 1980. 39è de la classificació general. Vencedor d'una etapa
* 1982. 46è de la classificació general
* 1983. Abandona

### Resultats al Tour de França

* 1976. Abandona (4a etapa)
* 1978. Abandona (17a etapa)
* 1979. 86è de la classificació general
* 1981. 101è de la classificació general

## Referències

* ↑ «GARCÍA PEREDA Eulalio». [Consulta: 27 octubre 2023].
* ↑ EFE «Triunfo de Eulalio García en la meta de Logroño» (en castellà). El País [Madrid], 01-05-1980. ISSN: 1134-6582.
* ↑ «Eulalio García, vencedor sorpresa» (en español). , 22-06-1981 [Consulta: 25 juliol 2018].

## Enllaços externs

* Palmarès d'Eulalio García a urtekaria.com Arxivat 2005-01-19 a Wayback Machine.
* Fitxa d'Eulalio García a sitiodeciclismo.net
# Setge de Moya

El Setge de Moya de l'any 1183 fou un dels episodis de l'expansió feudal hispànica.
La frontera del Tajo s'havia vist desbordada la segona meitat del segle xii, perquè Alfons VIII de Castella avançava cap al Xúquer. Va assetjar Conca però després de cinc mesos de setge el califa Abu-Yaqub Yússuf ibn Abd-al-Mumin atacar Huete i així va obligar el castellà a aixecar el setge. El califa Yaqub, el filòsof Averroes, l'historiador Sahib al-Sala que fa una detallada descripció de Conca i altres notables almohades entraren a la ciutat i socorregueren els oprimits. Abu-Yaqub Yússuf i Alfons VIII van signar una treva per set anys.
La treva es trencà l'estiu de 1176 quan els musulmans de Conca, juntament amb els d'Alarcón i Moya van atacar les terres cristianes de Huete i Uclés, i trencar el pacte, i Alfons VIII i els seus aliats van contratacar i van prendre Conca el 1177.
El Castell de Moya cau definitivament en poder cristià l'any 1183 per Alfons VIII de Castella, després d'un dur setge esdevé una plaça d'importància estratègica per a l'expansió del feudalisme en general.

## Referències

* ↑ «Conjunto Histórico de Moya» (en castellà). Portal de Cultura de Castilla-La Mancha. [Consulta: 6 octubre 2024].
* ↑ «Conca». Gran Enciclopèdia Catalana. Barcelona: Grup Enciclopèdia Catalana.
# Banyera d'hidromassatge

Una banyera d'hidromassatge és una tina amb aigua calenta, amb diferents broquets, per fer moure l'aigua, mitjançant un motor que és en essència en el que es basa la banyera d'hidromassatge
Les banyeres d'hidromassatge poden disposar d'un sistema d'il·luminació per cromoteràpia i algunes altres incorporen un sistema d'inducció de fragàncies per a proveir aromateràpia a l'aigua. L'aigua en un hot tub o spa es canvia de mitjana de 3 o 4 mesos, ja que incorporen un sistema de filtració, i per sanitizer l'aigua la majoria tenen com a opció d'incorporar un ozó, més l'ús d'un desinfectant addicional que pot ser diclor o brom. Es poden utilitzar dins de la casa o a la intempèrie.
Els primers hot tubs eren uns barrils de fusta, amb aigua temperada per un calefactor a llenya i dissenyat especialment per a usar-lo a la intempèrie.

## Cura de l'aigua

Una banyera d'hidromassatge no és igual que una piscina, ja que posseeix una superfície menor i la seva aigua està temperada. A més, la composició química dels productes que es fan servir per a la cura dels hot tub ha de complir unes constants molt estrictes que serveixin per mantenir en l'aigua els següents nivells:
* Alcalinitat: 80-120ppm
* Duresa: 150-400 ppm
* PH: 02/07 -7.6
* Sanitizante: 3-5ppm
A més, les fragàncies per a l'aigua d'una banyera d'hidromassatge han de ser 100% dissoluble per a no causar danys en els filtres, en la bomba o al calefactor. A diferència de les tines de bany, no s'usen sals, ja que aquestes són corrosives.

## Referències

* ↑ Gran Claustre Spa Circuit termal Gran Claustre Arxivat 2010-11-17 a Wayback Machine.
* ↑ Balneari Codina - Salut i Romanticisme, Programa romàntic 1 Arxivat 2013-09-27 a Wayback Machine.
# Karl Ruben

Karl Ruben (4 d'agost de 1903 - 28 d'octubre de 1938) va ser un mestre d'escacs danès.
Va guanyar un matx contra Johannes Pedersen (1,5–0,5) a Aalborg 1927, acabà empatat al 2n-3r llocs al Campionat Danès a Vordingborg 1927 (guanyat per Erik Andersen), va compartir el 2n lloc a Copenhaguen 1927 (Politiken Cup, el campió fou Géza Maróczy), acabà empatat als llocs 5-6 a Copenhaguen 1928 (Aron Nimzowitsch fou el campió), va empatar als llocs 7-9 a Svendborg 1930 (Campionat de Dinamarca, va guanyar Andersen), i va guanyar en una partida simultània contra Aleksandr Alekhin a Copenhaguen el 1930.
Ruben va jugar quatre vegades amb Dinamarca a les Olimpíades d'escacs els anys 1927, 1928, 1930, 1931 i va guanyar la medalla de plata per equips a Londres el 1927.

## Referències

* ↑ «Annals of the Danish Club of Chess Problems, 1938». [Consulta: 9 març 2020].
* ↑ «Welcome to the Chessmetrics site». www.chessmetrics.com. Arxivat de l'original el April 14, 2006.
* ↑ «Archived copy». Arxivat de l'original el 2007-07-04. [Consulta: 4 juliol 2007]. Name Index to Jeremy Gaige's Chess Tournament Crosstables, An Electronic Edition, Anders Thulin, Malmö, 2004-09-01
# Roberto Eladio Fernández Roa

Roberto Eladio Fernández Roa (Asunción, 29 de juliol, 1956) fou un porter de futbol paraguaià.
Jugà 78 cops amb la selecció paraguaiana entre 1976 i 1989. Guanyà la Copa Amèrica de futbol de 1979 i també disputà el Mundial de 1986. Fou conegut amb el sobrenom de Gato Fernández (gat) per la seva agilitat en les aturades.
Pel que fa a clubs, jugà al Club River Plate del Paraguai, Cerro Porteño, Deportivo Cali, RCD Espanyol (entre 1976 i 1978), Internacional i Palmeiras. Es retirà el 1997 a l'edat de 43 anys. El seu fill Roberto Gatito Fernandez també és jugador de futbol.

## Referències

* ↑ rsssf: Paraguay record international footballers
* ↑ rsssf: Copa América 1979
* ↑ «Fernández: Roberto Eladio Fernández Roa». bdfutbol.com. [Consulta: 20 desembre 2012].

## Enllaços externs

* RSSSF
* Fitxa del jugador
# Phyllodoce caerulea

Phyllodoce caerulea és una espècie de la família de les ericàcies que recorda a un petit bruc. És un arbust perennifoli, amb flors petites, porpres, campanulades. És nativa de les regions boreals de l'hemisferi nord, a Europa, Amèrica i Àsia, però amb grans llacunes en la distribució, torna a aparèixer de forma escadussera als Pirineus Centrals.

## Morfologia

És un arbust nan, que pot mesurar entre 5 i 15 centímetres d'alçada, excepcionalment fins a 25 cm. Les seves fulles perennes, més o menys linears, fan 4-10 mm de llarg i 1.7 a 3,6 mm d'amplada i neixen d'un pecíol d'1 mil·límetre; estan disposades alternativament. Les flors neixen en raïms de 2-6, cada flor és de 8-12 mm de llarg, amb una corol·la composta per cinc pètals fusionats que comencen sent de color porpra, però s'esvaeixen a un rosa blavós.

## Ecologia i distribució

Malgrat ser una espècie pròpia de les regions boreals, ha estat trobada en algunes muntanyes més al sud, a les Illes Britàniques, els Urals o els Pirineus Centrals on viu com una relíquia de l'època glacial, quan les espècies nòrdiques van emigrar cap a latituds inferiors. A la península Ibèrica viu en matollars de l'alta muntanya, a l'estatge alpí, al voltant dels 2500 m d'altitud, junt amb altres representants de les ericàcies com el neret, el nabiu o el nabiu uliginós.
Als Pirineus viu en algunes poques poblacions a l'Arieja i l'Alta Garona. Les flores de referència de la península Ibèrica o els Països Catalans no recullen la presència d'aquesta espècie que va ser citada per primer cop l'any 1995 a la Vall d'Aran. També s'ha trobat a la zona de Benasc, al Pirineu aragonès.
Degut a la seva raresa a Catalunya ha estat inclosa en el catàleg de flora amenaçada, en la categoria "en perill d'extinció"

## Taxonomia

Phyllodoce caerulea va ser descrita per primera vegada per Carl von Linné a la seva Species Plantarum de 1753, com una espècie del gènere Andromeda. Va ser transferida al gènere Phyllodoce per Cardale Babington en el seu Manual de botànica britànica de 1843.
Phyllodoce: És un nom derivat de la mitologia grega, Filòdoce era una de les nereides, les fille de Nereu i de Doris.
caerulea: és un epítet llatí que significa "de color blau fosc".

## Referències

* 1 2 Clive A. Stace. «Phyllodoce Salisb. – Blue Heath». A: New Flora of the British Isles (en anglès). 3rd. Cambridge University Press, 2010, p. 526. ISBN 978-0-521-70772-5.
* ↑ «Atlas de la Flora de los Pirineos» (en castellà). Arxivat de l'original el 18 de juny 2014. [Consulta: 17 abril 2024].
* ↑ Luis VILLAR PÉREZ & José Vicente FERRÁNDEZ PALACIO. «PHYLLODOCE CAERULEA (L.) BAB. (ERICACEAE) EN EL VALLE DE ARAN» (en castellà). ANALES JARDÍN BOTÁNICO DE MADRID, 53(2) 1995, 53(2), 1995, pàg. 284-285.
* ↑ «RESOLUCIÓ AAM/732/2015, de 9 d'abril, per la qual s'aprova la catalogació, descatalogació i canvi de categoria d'espècies i subespècies del Catàleg de flora amenaçada de Catalunya.». https://portaljuridic.gencat.cat/ca/.+[Consulta: 18 abril 2024].
* ↑ «Dictionary of Botanical Epithets» (en anglès). [Consulta: 18 abril 2024].
# Andrew Hampsten

Andrew Andy Hampsten (Boulder, 7 d'abril de 1962) va ser un ciclista estatunidenc, que fou professional entre 1985 i 1996, durant els quals aconseguí 21 victòries. El seu principal èxit fou la victòria al Giro d'Itàlia de 1988, sent el primer ciclista no europeu en guanyar la cursa italiana.
Al Tour de França destaca una victòria d'etapa al cim de L'Aup d'Uès, el 1992, i el mallot blanc de millor jove en la seva primera participació, el 1986.

## Palmarès

* 1985
** Vencedor d'una etapa al Giro d'Itàlia
* 1986
** 1r a la Volta a Suïssa i vencedor d'una etapa
** 1r de la Classificació dels joves al Tour de França
* 1987
** 1r a la Volta a Suïssa
* 1988
** 1r al Giro d'Itàlia, vencedor de 2 etapes i 1r del Gran Premi de la Muntanya
** Vencedor d'una etapa de la París-Niça
* 1989
** 1r a la Schwanenbrau Cup
** 1r a la Subida a Urkiola
** Vencedor d'una etapa de la Volta a Euskadi
* 1990
** 1r a la Subida a Urkiola
** Vencedor d'una etapa de la Volta a Suïssa
* 1992
** 1r al Tour de Romandia i vencedor d'una etapa
** Vencedor d'una etapa al Tour de França
* 1993
** 1r a la Volta a Galícia i vencedor d'una etapa

### Resultats al Giro d'Itàlia

* 1985. 20è de la classificació general. Vencedor d'una etapa
* 1988. 1r de la classificació general. Vencedor de 2 etapes i 1r del Gran Premi de la Muntanya
* 1989. 3r de la classificació general
* 1992. 5è de la classificació general
* 1993. 14è de la classificació general
* 1994. 10è de la classificació general
* 1995. 58è de la classificació general

### Resultats al Tour de França

* 1986. 4t de la classificació general. 1r de la Classificació dels joves
* 1987. 16è de la classificació general
* 1988. 15è de la classificació general
* 1989. 22è de la classificació general
* 1990. 11è de la classificació general
* 1991. 8è de la classificació general
* 1992. 4t de la classificació general. Vencedor d'una etapa
* 1993. 8è de la classificació general

## Enllaços externs

* Fitxa d'Andrew Hampsten a sitiodeciclismo.net
* Andrew Hampsten a ProCyclingStats
# Edgar Daniel González

Edgar Daniel González Brítez (Asunción, Paraguai, 4 d'octubre del 1979) és un ex-futbolista paraguaià.

## Carrera

En el juny del 2007, González va ser triat per la selecció de futbol de Paraguai que va competir en la Copa Amèrica de futbol 2007. Després d'eixe torneig, va ser traspassat a l'equip argentí de l'Estudiantes de La Plata. No tenint oportunitat de jugar, es va anar cedit a l'Olimpia. En setembre, González va ser de nou cedit a l'Alianza Lima.

## Referències

* ↑ Edgar Daniel González Fitxa i estadístiques a la FIFA
* ↑ Copa América 2007 a rsssf
* 1 2 3 Edgar Daniel González a National-Football-Teams.com (anglès)

## Enllaços externs

* Edgar Gonzalez a national-football-teams.com (anglès)